section_heading: Objava
paragraph_text: Časopis Billboard 27. je ožujka 2006. godine objavio članak o 10,000 Daysu,<ref> u kojem je izvijestio da će pjesma "Vicarious" biti prvi singl s albuma. "Vicarious" je službeno bio objavljen na radijskim postajama 17. travnja te se pojavio na drugom mjestu ljestvica Modern Rock Tracks i Mainstream Rock Tracks. Glazbeni spot za pjesmu bio je objavljen na DVD-u 18. prosinca 2007. godine.<ref> Pjesmu se usto moglo svirati u videoigri Guitar Hero World Tour. Drugi singl objavljen s albuma bila je skladba "The Pot", koja je zauzela peto mjesto na ljestvici Modern Rock. Bio je to prvi singl skupine koji se našao na prvom mjestu ljestvice Mainstream Rock. Glazbeni spot za "The Pot" trebao je biti sniman tijekom blagdana 2006. godine.<ref> "Jambi" je bio treći singl objavljen na radijskim postajama i pojavio se na ljestvicama Modern<ref> i Mainstream Rock.<ref>